Document ID: 32006R1249

KOMISJONI MÄÄRUS (EÜ) nr 1249/2006,
18. august 2006,
millega määratakse kindlaks AKV riikidest ja Indiast pärineva toor-roosuhkru lisakogused rafineerimistehaste varustamiseks ajavahemikul 1. juulist 2006 kuni 30. septembrini 2007
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. veebruari 2006. aasta määrust (EÜ) nr 318/2006 suhkrusektori turgude ühise korralduse kohta, (1) eriti selle artikli 29 lõike 4 teist lõiku,
ning arvestades järgmist:
(1)
Määruse (EÜ) nr 318/2006 artikli 29 lõikes 4 sätestatakse, et turustusaastatel 2006/2007, 2007/2008 ja 2008/2009 ning ühenduse rafineerimistehaste piisava varustatuse tagamiseks peatatakse imporditollimaksude kohaldamine kõnealuse määruse VI lisas osutatud riikidest pärineva toor-roosuhkru lisakoguse suhtes.
(2)
See lisakogus tuleks arvutada vastavalt komisjoni 28. juuni 2006. aasta määruse (EÜ) nr 950/2006 (milles sätestatakse üksikasjalikud rakenduseeskirjad suhkrutoodete impordi ja rafineerimise jaoks teatavate tariifikvootide ja sooduslepingute alusel turustusaastatel 2006/2007, 2007/2008 ja 2008/2009) (2) artiklile 19 ühenduse prognoositava toorsuhkru tarnebilansi alusel. Turustusaasta 2006/2007 bilanss näitab, et ühenduse rafineerimistehaste varustatuse tagamiseks on vaja importida lisakogus toorsuhkrut.
(3)
Et tagada ühenduse rafineerimistehastele piisav toorsuhkruvaru oma tavapäraste tarnevajaduste rahuldamiseks, tuleks lisakogus jaotada asjaomaste kolmandate riikide vahel viisil, millega tagatakse täiemahuline tarnimine. India puhul peetakse vajalikuks säilitada aastakogus 10 000 tonni, mida suurendatakse 12 500 tonnini, et võtta arvesse 2006/2007. turustusaasta 15kuulist ajavahemikku. Ülejäänud tarnevajaduste osas tuleks määrata kindlaks üldkogused AKV riikidele, kes on võtnud ühiselt kohustuse rakendada omavahel menetlusi koguste jaotamiseks viisil, millega tagatakse rafineerimistehaste asjakohane varustatus.
(4)
Käesoleva määrusega ette nähtud meetmed on kooskõlas suhkruturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Ajavahemikul 1. juulist 2006 kuni 30. septembrini 2007 on määruse (EÜ) nr 318/2006 artikli 29 lõikes 4 osutatud, CN-koodi 1701 11 10 alla kuuluva rafineerimiseks ette nähtud toor-roosuhkru lisakogused järgmised:
a)
70 000 tonni väljendatuna valge suhkruna, mis pärineb määruse (EÜ) nr 318/2006 VI lisas loetletud riikidest, v.a India;
b)
12 500 tonni väljendatuna valge suhkruna, mis pärineb Indiast.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. august 2006

Labels: 3
18
17